Jürgen Ovens

**Jürgen Ovens** (også **Jurriaen** og **Ofens**) (født 1623 i Tønning, død 9. desember 1678 i Friedrichstadt) var en maler av den hollandske skole, som blant annet virket i Gottorp på 1600-tallet. 

## Liv og virke
### Bakgrunn
Han var sønn av landmann og rådsherre Ove Broders i Tønning og Agneta Ovens. Fra 1640 var han i Nederlandene, etter sigende som elev hos Rembrandt, hvor han også ble påvirket av arbeider fra B. van der Helst, Lievens, Nic. Maas og Anthonis van Dyck. 

### Kunsterkarriere
Han ble kjent som en dyktig portrettmaler, og i 1650 brakte dette ry ham i forbindelse med hertugen av Gottorp, for hvem han malte en rekke portretter. 

I anledning av Karl X Gustav av Sveriges giftemål med Hedvig Eleonora av Holstein-Gottorp, fulgte Ovens med til Stockholm, hvor han blant annet malte tre store bilder fra bryllupsfestlighetene. Da krigen mellom Sverige og Danmark-Norge brøt ut i 1657, flyttet han tilbake til Amsterdam hvor han malte portretter i de fornemme kretser, og fikk tildelt flere dekorative oppgaver ved utsmykningen av byens rådhus (nå Kongeslottet). 

I 1663 vente han, på hertug Christian Albrecht av Holstein-Gottorps oppfordring tilbake til Friedrichstadt, og malte der 11 store bilder av Holsten og de nordiske rikers historie, deriblant *Christian Is apoteose*. Dertil kom portretter, flere av den danske kongefamilies medlemmer, allegorier og alterbilder som den berømte  *Den blå Madonna* i Slesvig domkirke. Han malte også alterbildet i Sankt-Christophorus-kirken i Friedrichstadt, og portretter av hertugparet selv. 

Ovens giftet seg i 1652 med den velhvende Maria Martens von Mehring. Det lykkedes ham å samle seg en stor formue dels ved giftemål og kunsthandel, dels ved sin kunst som oppnådde høye priser. Huset hans i Friedrichsstadt ble møtested for fyrster og diplomater, og han inntok en sentral posisjon i hertugdømmene, blant annet som kunsthandler og agent for hertugen. Hans tilknytning til Danmark består primært i det politiske undersåttsforhold. 


Fil:Jürgen Ovens - Allegorisch portret van Maria Jens Martens (^-1690), vrouw van de schilder, met drie kinderen, als Caritas - 191 - Museum of Fine Arts, Budapest.jpg|Malerens kone, Maria, som Caritas med tre barn, Budapest
Fil:Jürgen Ovens 002.jpg|Jürgen Ovens, detalje fra familieportrett, 1657-63 Eremitageslottet i St. Petersburg
Fil:Jürgen Ovens - Self-portrait - Hermitage.jpg|Selvportrett foran staffeli, 1660-70, Eremitageslottet
Fil:Johan Georg, 1638-1655, prins av Holstein-Gottorp (Juriaen Ovens) - Nationalmuseum - 16017.tif|Johann Georg av Slesvig-Holsten-Gottorp, Gripsholm
Fil:Jacob Fighting the Angel (Juriaen Ovens) - Nationalmuseum - 17295FXD.jpg|Jakob mot engelen, Nationalmuseum, Stockholm
Fil:Jürgen Ovens - Duke Christian Albert of Holstein Gottorp and his wife Princess Frederica Amalia of Denmark and Norway - NG.M.01100 - National Museum of Art, Architecture and Design.jpg|Hertug Christian Albrecht av Gottorp og hans gemalinne, Nasjonalmuseet, Oslo


## Referanser


## Eksterne lenker
* 
* ''Jürgen Ofens'' i Salmonsens konversationsleksikon
* ''Christian Is apoteose'', koldinghus.dk
* Theodor Storm om Jürgen Ovens
* Jürgen Ovens i Kunstindeks Danmark